ફેબ્રુઆરી, ૧૯૯૨માં બેન્ડ સ્ટુડિયોમાં પરત ફર્યું. નવા ગીતો મુખ્યત્વે રોડ ઉપર લખાયા અને તેનું મટિરિયલ "ફેસલિફ્ટ" કરતાં પ્રમાણમાં વધારે ગમગીન હતા. આલ્બમના કુલ 12 ગીતોમાંથી છ ગીતો વ્યસન ઉપર હતા. “આ આલ્બમ પાછળ અમે ઘણું આત્મમંથન કર્યું હતું. તેમાં ઘણી ઊંડી લાગણી સંકળાયેલી છે.” કેન્ટ્રેલના જણાવ્યા પ્રમાણે, “અમે સંગીત દ્વારા અમારી અંદરના દુષ્ટ તત્વોનો સામનો કરીએ છીએ. દિવસ દરમિયાન જે પણ ઝેર અમારામાં એકત્ર થયું હોય, તે સંગીત વગાડવાથી નષ્ટ થઈ જાય છે.”

૨૯ સપ્ટેમ્બર, 1992ના રોજ એલિસ ઇન ચેઇન્સે તેનો બીજું આલ્બમ "ડર્ટ" રિલીઝ કર્યું. "બિલબોર્ડ" 200ના ચાર્ટમાં તે છઠ્ઠા ક્રમે પહોંચી ગયું અને આરઆઇએએએ તેને ચારગણું પ્લેટિનમ પ્રમાણિત કર્યું."ડર્ટ" એ એલિસ ઇન ચેઇન્સ બેન્ડનું અત્યાર સુધીનું સૌથી વધુ વેચાયેલું આલ્બમ છે. આલ્બમને ભારે સફળતા મળી હતી. સ્ટીવ હુએએ આલ્બમની પ્રશંસા કરતાં તેને “કલાકારોના હૃદયને સ્પર્શે તેવા તેમણે સાંભળેલા ગીતો પૈકીનું અદભુત ગીત” ગણાવ્યું હતું. "ગિટાર વર્લ્ડ" ના ક્રિસ ગિલ એ "ડર્ટ" ને ‘વિશાળ અને ભાવિનું સૂચક, તેમ છતાં વિચિત્ર અને નિકટનું’ અને ‘ભવ્ય રીતે ગમગીન, તથા નિર્દયીપણે પ્રામાણિક’ ગણાવ્યું હતું. "ડર્ટ" ના પાંચ ગીતોને ટોપ 30 સિંગલ્સની યાદીમાં સ્થાન મળ્યું હતું, જેમાં “રુસ્ટર”, “ધેમ બોન્સ” અને “ડાઉન ઇન અ હોલ”નો સમાવેશ થાય છે અને આ સિંગલ્સ લગભગ એક વર્ષ સુધી ચાર્ટમાં રહ્યા હતા. ઓઝી ઓસ્બોર્નની "નો મોર ટિયર્સ" ટૂરમાં એલિસ ઇન ચેઇન્સ ઓપનર તરીકે ઉમેરવામાં આવ્યું હતું. ટૂર શરુ થવાના થોડા દિવસો અગાઉ એટીવી અકસ્માતમાં લેન સ્ટેલીના પગને ઈજા પહોંચી, જેના કારણે તેણે ક્રચીઝ સાથે સ્ટેજ પર આવવું પડ્યું હતું. ટૂર દરમિયાન સ્ટારે બેન્ડ છોડી દીધું અને તેના સ્થાને ઓઝી ઓસ્બોર્નનો બાસિસ્ટ માઇક ઇનેઝ આવ્યો. 1993માં બેન્ડે ઇનેઝ સાથે "લાસ્ટ એક્શન હિરો" સાઉન્ડટ્રેક માટે “વ્હોટ ધ હેલ હેવ આઇ” અને “એ લિટલ બિટર” બે ગીતો રેકોર્ડ કર્યા. 1993ના ઊનાળા દરમિયાન એલિસ ઇન ચેઇન્સે વૈકલ્પિક મ્યુઝિક ફેસ્ટિવલ લોલાપેલૂઝા ટૂર કરી, જે સ્ટેલી સાથેની આ બેન્ડની છેલ્લી ટૂર હતી.

"ડર્ટ" (૧૯૯૨-૯૩)
ઇતિહાસ
સંભવિત ભાવિ આલ્બમ
"બ્લેક ગિવ્ઝ વે ટુ બ્લ્યૂ" (૨૦૦૮-અત્યાર સુધી)